Watty Vos

Edgard Joaquin (Watty) Vos (☆ 16 di augustus 1937 na Oranjestad - † 6 di januari 2001 na Houston) tabata un politico Arubiano. E tabata minister di Husticia y Salubridad di 1986 te 1989 y minister di Husticia y Obra Publico di 1994 te su fayecimento dia 6 di januari 2001. Previamente e tabata minister di Antias Hulandes y vicepremier den Gabinete Evertsz di 1973 pa 1975.

 Biografia 
Watty Vos a nace dia 16 di augustus 1937, na Weststraat 16 den Rancho, un bario historico di Oranjestad. E tabata e di 4 for di 5 yiu di e pareha Salomon y Genoveva Vos-Tromp.    Fundacion na Memoria di sr. E.J.(Watty) Vos: Recordando sr. Watty Vos riba 82 aña di su natalicio, Awemainta (17 di augustus 2019 Como studiante Watty a bay St. Dominicus College. Despues di caba MULO na 1955 el a drenta servicio di Teritorio Insular di Aruba.Alex Reinders, De politieke geschiedenis van de Nederlandse Antillen en Aruba: 19508-1993, Walburg Pers, 1993. Vos a continua studia, obteniendo su diploma di adjunct-commies y abogado na 1970. 

Na 1993 Vos a casa cu Tibizay Ureña y hunto nan a haya dos yiu. El a fayece dia 6 di januari 2001 na edad di 63 aña den un hospital na Houston (Merca). Pa mas di tres aña e tabata sufri di e efectonan di cancer limfatico. Como minister den funcion el a ricibi e honor di un entiero estatal. 

 Carera deportivo 
Den añanan 1950 y 1960 Vos tabata activo den deporte di futbol. E tabata hungado y miembro di directiva di SV Aruba Juniors y internacionalista den e seleccion di Aruba y e seleccion di Antias. E tabata forma parti di e seleccion Antiano dia e ekipo a gana na Cuba e medaya di plata tras di Costa Rica y tambe ora el a logra medaya di plata tras di Mexico den e Weganan Centroamericano y di Caribe na Puerto Rico. 

 Carera politico 
Na aña 1971 Vos ta drenta arena politico. E tabata co-fundador di partido MEP, pa cual partido e ta wordo elegi miembro di conseho insular na 1971 y miembro di Parlamento di Antias Hulandes na 1973. Di december 1973 te december 1975 e tabata Minister di Husticia y Vice Premier di Antias Hulandes den Gabinete Evertsz, sigui pa diputado di Colegio Ehecutivo di Aruba y alabes miembro di conseho insular di mei 1976 te februari 1977. 

Despues di bandona partido MEP na 1977 Watty Vos ta funda y lidera partido RUBA, cual den eleccion di 1979 ta obtene dos asiento den conseho insular di Aruba. Na 1982 RUBA ta uni cu AVP, partido cu Vos ta keda miembro te su fayecimiento. Vos tabata miembro di Conseho Insular di 1977 te 1985. Desde prome di januari 1986 te 8 di februari 1989 el a fungi como Minister di Husticia di Aruba den gabinete Henny Eman I y desde prome di september 1994 te 6 di januari 2001 como Minister di Husticia y Obra Publico den gabinetenan Henny Eman II y III. Entre februari 1989 y september 1994 e tabata miembro di Parlamento di Aruba.thumb|Scol di polis Arubano "Politie Opleidingsinstituut Edgar Joaquin (Watty) Vos" na San Nicolas

 Honor 
Vos a wordo condecora como Cabayero ("Ridder") den Orden di Leon Hulandes na 1980 y a promove na 1990 pa Comendador ("Commandeur") den Orden di Oranje-Nassau. E scol di polis na San Nicolas den bario di Lago Heights, funda na 1975 pa Watty Vos,  ta carga su nomber "Politie Opleidingsinstituut Edgar Joaquin (Watty) Vos".  

Na 2020, despues di a completa Ringweg 3, e caretera di dos via cu ta conecta Aeropuerto Internacional Reina Beatrix cu e zona hotelero na Eagle Beach via Cumana, a duna esaki oficialmente e nomber "Watty Vos Boulevard".Watty Vos Boulevard: Un soño for di aña 1976, 24ora.com (7 di november 2019)

Category:Politico di Aruba
Aruba
Category:Minister di Antias Hulandes
Category:Minister di Aruba